**KOMENTE TË PËRGJITHSHME**

**Mbi raportin e monitorimit të**

**MINISTRISË PËR EVROPËN DHE PUNËT E JASHTME**

**Për 4 mujorin e vitit 2024**

1. **Karakteristikat kryesore të shpenzimeve.**

Ministra për Evropën dhe Punët e Jashtme, për vitin 2024, administron dhe menaxhon fondet publike sipas katër programeve, konkretisht:

1. Programi “Planifikim, menaxhim dhe administrim”;
2. Programi “Mbështetje diplomatike jashtë vendit”;
3. Programi “Aktiviteti diplomatik dhe konsullor i MEPJ”;

Në fund të 4 mujorit të vitit 2024, në lidhje me realizimin e shpenzimeve të buxhetit, krahasuar me planin me ndryshime, situata paraqitet si më poshtë:

|  |  |  |
| --- | --- | --- |
| **Kod. Prog** | **Programi** | **% e Realizimit/Buxh. Rishikuar** |
| 01110 | Planifikimi, menaxhimi dhe administrimi | 25 |
| 01120 | Mbështetje diplomatike jashtë shtetit | 22 |
| 01130 | Aktiviteti diplomatik dhe konsullor i MEPJ | 26 |
|  | **TOTALI** | **23** |

Përgjithsisht MEPJ ka një realizimi jo të mirë prej 23%. Realizimi për programin “Planifikimi, menaxhimi dhe administrimi” është 25%, programi “Mështetje diplomatike jashtë vendit ka një realizim prej 22%, për programin “Aktiviteti diplomatik dhe konsullor i MEPJ” përqindja e realizimi është 26% ndërsa në programin“Mbështetje institucionale për procesin e integrimit” në AFMIS konstatohet se ka realizim faktik 7.6 milionë lekë pa buxhet të planifikuar në zerin e shpenzimeve kapitale me financim të huaj.

Të dhënat në lekë sipas programeve, në fund të 4 mujorit të vitit 2024 paraqitet e tillë:

|  |  |  |  |
| --- | --- | --- | --- |
| **Kod. Prog** | **Programi** | **Plani i rishikuar** | **Shpenzimet faktike 4 mujore** |
| 01110 | Planifikimi, menaxhimi dhe administrimi | 332,800,000 | 83,366,352 |
| 01120 | Mbështetje diplomatike jashtë shtetit | 2,590,000,000 | 568,797,77 |
| 01130 | Aktiviteti diplomatik dhe konsullor i MEPJ | 316,500,000 | 83,638,754 |
| 01150 | Mbështetje institucionale për procesin e integrimit | - | 7,678,170 |
|  | **TOTALI** | **3,239,300,000** | **743,481,050** |

Vazhdon të ketë anomali lidhur me regjistrimin e shpenzimeve kapitale të financimit të huaj pasi edhe pse ky institucion nuk operon më me programin “Mbështetje institucionale per procesin e integrimit” vazhdon të ketë realizim faktik tek ky program dhe nuk jepet informacion nëse është adresuar për zgjidhje kjo problematikë nga ana e MEPJ.

Struktura e shpenzimeve për çdo program, sipas buxhetit fillestar 2024, buxhetit me ndryshime dhe realizimit për 4 mujorin e vitit 2024, paraqitet si më poshtë:

|  |  |  |  |  |
| --- | --- | --- | --- | --- |
|  | **Struktura për programet** | **Buxheti Fillestar** | **Buxheti me ndryshime** | **Fakti 4M 2024** |
| **Kod. Prog** | **Programi** |
| 01110 | Planifikimi, menaxhimi dhe administrimi | 11 | 10 | 11 |
| 01120 | Mbështetje diplomatike jashtë shtetit | 79 | 80 | 77 |
| 01130 | Aktiviteti diplomatik dhe konsullor i MEPJ | 10 | 10 | 11 |
| 01150 | Mbështetje institucionale për procesin e integrimit | 0 | 0 | 1 |
|  | **TOTALI** | **100** | **100** | **100** |

Nga sa më sipër rezulton se më shumë se 77% e totalit të shpenzimeve faktike të 4 mujorit të vitit 2024, janë përdorur në programin “Mbështetje diplomatike jashtë shtetit”.

1. **Performanca dhe statusi i produkteve kryesore**

Programi Planifikim, administrim dhe menaxhim synon mbështetjen financiare dhe njerëzore në realizimin e politikave në tërësi të drejtorive të MEPJ duke siguruar një lidhje efikase ekonomike dhe financiare midis aparatit qendror dhe përfaqësive diplomatike. Tërësia e aktiviteteve të këtij programi buxhetor ka për qëllim mbështetjen e strukturave të shërbimit të jashtëm të RSH-së në funksion të realizimit të misionit të MEPJ-së.

Në këtë program me një kosto faktike prej 83.3 milionë lekë janë realizuar 9 nga 24 “Akte ligjore dhe nënligjore” të planifikuara për hartim; Nuk janë zhvilluar trajnime për të zhvilluar kapacitetet profesionale të stafit të MEPJ-së me qëllim garantimin e cilësisë në punë për 4 mujorin e vitit 2024 nga 10 të planifikuara; janë realizuar 70 nga 100 aktivitete protokollare si takime, vizita dhe pritje zyrtare të delegacioneve të larta shtetërore;

Gjithshtu, janë shlyer 22 nga 165 detyrime kontraktuale për 4 mujorin e vitit 2024.

Programi Mbështetje diplomatike jashtë shtetit synon nxitjen dhe zhvillimin e marrëdhënieve të bashkëpunimit të gjithanshëm, mbrojtjen dhe avancimin e interesave kombëtare e shtetërore dhe përkujdesin për interesat e qytetarëve shqiptarë kudo ata ndodhen. Në këtë program janë realizuar disa produkte me kosto faktike 568.8 milionë lekë. Ndër produktet kryesore përmendim: “Mbështetja e përfaqësive diplomatike dhe konsullore me personel dhe kushte të përshtatshme pune dhe jetese”, për 72 punonjës; Është kryer pagesa për 28 “Kuota ndërkombëtare”, ku vendi ynë është palë si detyrimet ndaj Organizatës së Kombeve të Bashkuara; Misioneve Paqeruajtëse; Frankofonisë; ANEA; UNIDO; UNESCO; Këshilli i Evropës, NATO; OSBE, etj.

Programi Aktiviteti diplomatik dhe konsullor i MEPJ, ka për qëllim zgjerimin, intensifikimin, diversifikimin, thellimin dhe pasurimin e marrëdhënieve dypalëshe me vendet fqinje, partnerët strategjikë, në rajon, Europë, dhe vende të tjera të botës. Në këtë program janë realizuar disa produkte me kosto faktike 83.6mln LEK, ku përmendim:

Janë hartuar 7 akte ligjore dhe nënligjore të planifikuara në kuadër të intensifikimit të punës, përpjekjeve dhe koordinimit ndërinstitucional në procesin e përmbushjes së detyrimeve për hapjen e negociatave të anëtarësimit në BE; Janë zhvilluar gjithashtu takime dypalëshe dhe shumëpalëshe, në kuadër të zhvillimit dhe forcimit të marrëdhënieve me partnerë strategjik, vendet e rajonit si dhe si dhe rritjen e rolit të Shqipërisë në organizatat rajonale dhe ndërkombëtare; Aktivitete promovuese brenda dhe jashtë vendit në funksion të objektivave të diplomacisë ekonomike publike dhe diasporës.

1. **Informacion mbi volumin dhe madhësinë e ndryshimit të buxhetit.**

*Në lekë*

|  |  |  |  |
| --- | --- | --- | --- |
| **Programi** | **Buxheti Fillestar** | **Buxheti i Rishikuar** | **Diferencat** |
| Planifikimi, menaxhimi dhe administrimi | 354,800,000.00 | 332,800,000.00 | -22,000,000 |
| Mbështetje diplomatike jashtë shtetit | 2,568,000,000.00 | 2,590,000,000.00 | 22,000,000 |
| Aktiviteti diplomatik dhe konsullor i MEPJ | 316,500,000.00 | 316,500,000.00 | - |
| **TOTALI** | **3,239,300,000.00** | **3,239,300,000.00** | **-** |

Sikurse vihet re edhe nga tabela më sipër, ka pasur ndryshime në vlerat e buxhetit fillestar dhe atij aktuale. Këto ndryshime misdis dy programeve me vlerë 22 milionë lekë kanë ardhur si pasojë e zbatimit të Aktit Normativ Nr. 1, datë 21.02.2024 “Për disa ndyshime dhe shtesa në ligjin nr. 97/2023, “Për buxhetin e vitit 2024”.

1. **Komente të tjera**
* Raporti i monitorimit të Ministrisë së Evropës dhe Punëve të Jashtme është paraqitur në përputhje me afatet e përcaktuara në udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”.
* Raporti nga pikëpamja e përmbajtjes, nuk është konform përcaktimeve të cilësuara në udhëzimin e sipërcituar. Analiza e dërguar i referohet organizimit të brendshëm të MEPJ sipas drejtorive dhe jo analizës së treguesve të performancës në nivel produkti.
* Në AFMIS akoma nuk është regjistruar asnjë e dhënë në lidhje me ecurinë faktike të produkteve (Output monitorin data) për asnjë nga 4 mujorët e vitit 2023 dhe as për këtë 4 mujor.
* Konstatojmë se nuk janë dërguar anekset sipas përcaktimeve në udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore” pra nuk janë përdorur të dhënat e AFMIS dhe anekset e gjenerueshme nga moduli i monitorimit të AFMIS.
* Pjesë e raportimit për 4 mujorin e vitit 2024 nuk janë bërë edhe të ardhurat jashtë limitit të krijuara nga MEPJ nga veprimtaria konsullore dhe as nuk përmendet përdorimi i tyre.
* Ministria për Evropën dhe Punët e Jashtme vazhdon të mos e publikojë në faqen e internetit raportin e monitorimit, pra mungon publikimi.

<https://punetejashtme.gov.al/al/ministria/transparenca-financiare/shpenzime-buxhetore>